കൊല്ലത്ത് ആംബുലന്സ് ഡ്രൈവര്മാര് തമ്മില് കൂട്ടത്തല്ല്, കഴുത്തിന് കുത്തേറ്റ് ചികിത്സയിലായിരുന്ന ഒരാള് മരിച്ചു കൊല്ലം: കൊട്ടാരക്കരയില് സ്വകാര്യ ആശുപത്രിയില് ആംബുലന്സ് ഡ്രൈവര്മാര് നടത്തിയ കൂട്ടത്തല്ലില് പരുക്കേറ്റ് ചികിത്സയിലായിരുന്ന ഒരാള് മരിച്ചു. കഴുത്തിന് കുത്തേറ്റ് ചികിത്സയിലായിരുന്ന കുന്നിക്കോട് സ്വദേശി രാഹുലാണ് കൊല്ലത്തെ സ്വകാര്യ ആശുപത്രിയില് മരിച്ചത്. കഴുത്തിലെ ഞരമ്ബ് മുറിഞ്ഞതായിരുന്നു മരണകാരണം. ബുധനാഴ്ച രാത്രി കൊട്ടാരക്കര വിജയ ആശുപത്രിയില് ഉണ്ടായ സംഘര്ഷത്തിന്റെ സിസിടിവി ദൃശ്യങ്ങള് കഴിഞ്ഞ ദിവസം പുറത്ത് വന്നിരുന്നു. വടിവാളും, കരിങ്കല്ലും, ഇരുമ്ബ് ബോര്ഡുമടക്കം ഉപയോഗിച്ചായിരുന്നു ആക്രമണം. ആക്രമണത്തില് രാഹുലിനായിരുന്നു ഗുരുതരമായി പരുക്കേറ്റത്. ആംബുലന്സ് ഡ്രൈവര്മാര് തമ്മിലുള്ള തൊഴില് തര്ക്കങ്ങളും സാമ്ബത്തിക തര്ക്കങ്ങളുമായിരുന്നു ഏറ്റുമുട്ടലിലേക്ക് നയിച്ചത്. രാഹുലിനൊപ്പം കുത്തേറ്റ വിഷ്ണു, സഹോദരന് വിനീത് എന്നിവര് ചികില്സയില് തുടരുകയാണ്. സംഭവവുമായി ബന്ധപ്പെട്ട് ആറ് പേരെ പൊലീസ് അറസ്റ്റ് ചെയ്തു.